Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
Nova leĝo igas transgenrulojn el Hungario forlasi la landon
#000005
La vivo de transgenrulo en Hungario nun iĝos eĉ pli komplika – la registaro aprobis leĝon, kiu devigas civitanojn indiki en oficialaj dokumentoj “denaskan genron”. Ŝanĝi tiun registraĵon ne eblos.
#000007
“Nun mi ne havas esperojn pri agnosko de mia genro”, amare diras la nigrohara kaj malhelokula Ivett Ördög, sidante ĉe tablo en sia hejmo, kiu nun iĝis por ŝi ankaŭ laborejo. Ŝi estas vestita je brilkolora ĉemizo kun flora ornamo; en la oreloj – grandaj orelpendaĵoj.
#000008
Ivett estas programisto, tre sukcesa, sed en laborejo ŝi ofte spertas problemojn. Kial? Ĉar denaske ŝi estis registrita kun vira biologia genro.
#000009
Ŝi rakontis sian historion kun hezitema rideto, maltrankvilo kaj despero en la voĉo. Despero pro tio, kio okazas en la lando.
#000010
Ivett – transgenra virino – diras ke ŝiaj rajtoj estas “rompataj de lando de Eŭropa Unio”.
#000012
La 19-an de majo, la parlamento de Hungario aprobis per 134 voĉoj kontraŭ 56 leĝon pri kelkaj ne ligitaj inter si amendoj [hu].
#000013
La 33-a artikolo de tiu ĉi leĝo postulas de ĉiuj civitanoj indiku en pluraj oficialaj dokumentoj, ekzemple en pasporto, “denaskan genron”.
#000014
Post la aprobo de la leĝo, civitanoj de Hungario ne povos ŝanĝi sian genron en oficialaj dokumentoj – kaj tiuj trairintaj la transgenran transiron [en] estos vundeblaj rilate potencialan diskriminacion ĉe kontrolado de la dokumentoj.
#000015
En Hungario, montri dokumentojn necesas sufiĉe ofte: konfirmi identecon necesas ĉe ricevado de poŝtsendaĵoj, pago per bankokarto kaj enbusiĝo.
#000016
“Tio povas esti danĝera” diras Ivett, klarigante kial ŝi ne plu uzas publikan transporton kaj ne vizitas kuracistojn.
#000017
La ŝtato ne agnoskas ŝian genran identecon, do ĉiufoje kiam iu kontrolas ŝian pasporton, tiu persono vidas tie viran genron kaj tio timigas ŝin.
#000018
Hungario perdis 8,46% sur la “Ĉielarka mapo” de ILGA-Europe en 2000 – interreta rangolisto de ĉiuj 49 eŭropaj landoj, ordigita laŭ influo de iliaj leĝoj kaj politikoj sur la vivon de GLAT-homoj. Tio estis la plej drasta falo en Eŭropo.
#000021
Klaku por grandigi: infografikaĵo pri diskriminado de GLATKI en Hungario.
#000022
Dorián Palai, transgenra viro, klarigis ke kiam iu kontrolas iliajn pasportojn, tiu persono povas trakti tion kompreneme, sed povas ankaŭ moki, rakonti pri ilia statuso al ĉirkaŭuloj aŭ eĉ ataki ilin fizike.
#000023
“Via tuta vivo dependos de aliaj homoj” diras Palai.
#000024
Malgraŭ tio ke Palai atingis agnoskon de sia genra identeco, li plu alfrontas diskriminacion flanke de kuracistoj. Li malĝojas pro ilia krudeco, speciale kiam li demetas la vestojn.
#000025
When I left the medical center I started to cry, because it was not just frustrating — it was very frightening. And also very disheartening.
#000026
Kiam mi eliris klinikon, mi ekploris, ĉar tio ne nur forte ĝenas – tio ankaŭ timigas. Kaj tre embarasas.
#000027
En Hungario ne ekzistas leĝoj reguligantaj agnoskon de la genra identeco kaj en lastaj tri jaroj neniu sukcesis ŝanĝi sian genron laŭleĝe [en].
#000028
Ivett rakontis al Global Voices, ke ŝi sendis al ŝtataj institucioj ĉiujn necesajn dokumentojn por agnosko de sia genro, sed oni respondis al ŝi ke la registaro estas “rearanĝanta” la respektivajn leĝojn.
#000029
Tiam ŝi ankoraŭ ne sciis, ke la rearanĝo konsistos en la 33-a artikolo de la antaŭnelonge aprobita leĝo.
#000030
Multaj transgenruloj opinias, ke la leĝo estis aprobita nome por ĉesigi diskutojn pri agnosko de ilia genra identeco kaj fermo de la vojo al oficiala ŝanĝo de la dokumentoj.
#000031
Inter tiel opiniantaj estas Zsófia Szabó – transgenra virino, elmigrinta el Hungario pro diskriminacio. Nun ŝi loĝas en Svedio kaj administras la grupon Prizma, kiu helpas al la transgenra komunumo en Hungario.
#000032
Ŝi opinias ke la celo de la leĝo estas “ĵeti la transgenrulojn sub la radojn de la tankoj”.
#000033
Sed Zoltán Koskovics, analizisto de la Centro por Fundamentaj Rajtoj, konservativa esplora instituto el Hungario, deklaris en intervjuo al Global Voices, ke la proceduro de la aprobo de la leĝo estis travidebla kaj necesa por “fermi juran truon”, ĉar la hungara leĝaro ne donis juran difinon al “genro”, kio kreis malcertecon.
#000034
Li rimarkigis, ke la hungara konstitucio ne agnoskas “transgenrulojn” kiel kategorion, sed protektas kontraŭ diskriminacio ĉiujn civitanojn.
#000035
Palai malkonsentas pri tia traktado de la situacio kaj diras ke li ne sentas sin “vera civitano”.
#000036
Sed kie en tiu ĉi situacio estas Eŭropa Unio? Finfine Hungario ekde la 1-a de majo 2004 estas ano de Eŭropa Unio.
#000037
I regret that parliament in #Hungary adopted today a law that makes it impossible for #transgender people to obtain legal gender recognition. This is contrary to @ECHR_CEDH jurisprudence & a blow to trans people's human dignity.
#000039
Trans rights are human rights. #Drop33
#000040
Mi bedaŭras, ke la hungara parlamento hodiaŭ aprobis la leĝon, pro kiu transgenruloj ne povos ricevi oficialan agnoskon de sia genra identeco. Tio kontraŭas juĝejan praktikon de EKHR kaj batofrapas la homan dignon de la transgenruloj.
#000042
La rajtoj de la transgenruloj estas homaj rajtoj.
#000043
Sed proparolanto de la Eŭropa Komisiono diris en intervjuo al Global Voices, ke “proceduroj de la jura agnosko de genro estas afero de nacia kompetento kaj ne estas kovrataj de la legoj de EU”.
#000044
Ivett diras ke EU malsukcesis garantii estimon de la homaj rajtoj en tiaj landoj kiel Hungario. Nun ŝi atendas ŝancon elmigri el la lando kaj ricevi alian civitanecon, kio ebligos al ŝi oficiale ŝanĝi ĉiujn dokumentojn.
#000045
La problemo konsistas en tio, ke antaŭ ricevi civitanecon ŝi devos loĝi en la respektiva lando, nenien forveturante, almenaŭ 10 jarojn.
#000046
“Kion EU povas fari ĝuste nun, estas helpi al transgenruloj elmigri el Hungario kaj efektive rapide ricevi civitanecon en aliaj lokoj” diras ŝi.
#000047
Dume hungaraj aktivuloj plu luktas kontraŭ tiu ĉi leĝo.
#000048
Áron Demeter, direktoro de la programoj de Amnestio Internacia, diris ke ilia organizaĵo petos la hungaran komisiiton pri fundamentaj rajtoj sendi la leĝon por pritraktado fare de la Konsitucia Kortumo – la sola institucio, kiu povos nuligi la 33-an artikolon.
#000049
Please spare a moment and TAKE ACTION NOW to protect trans and intersex people's rights in #Hungary? @hattertarsasag /1t4SC6SS7l
#000050
Bonvolu doni minuton kaj per VIA AGADO NUN helpu defendi la rajtojn de transgenruloj kaj interseksuloj en Hungario.
#000052
“Tio estas nia sola espero” skribis Demeter al Global Voices retpoŝte.
#000053
Civitanaj komunikilojEn- kaj elmigradoHomaj rajtojInternaciaj rilatojJuroPolitikoRajtoj je seksa diverseco (GLAT)Virinoj kaj socia sekso
#000054
Tiuj fotoj montras la historion de la ‘rusaj dometoj’ en Havano, Kubo
#000056
Celebrante la eks-Jugoslavian muzikscenejon, halo de fama muzikstilo
#000057
La historioj de koreoj en Kirgizio, konvertiĝintaj al islamo
#000058
Kiel kurdlingvaj dividoj malhelpas aliron al informoj
#000059
Rusiaj diplomatoj reagas al nova lingvoleĝo en Kirgizio, revenigante kolonian pasintecon
#000060
Retpoŝto (ne estos publikigata) (deviga)
#000062
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000064
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000066
Speciala danko al niaj multaj subtenantoj
#000067
Bonvolu subteni nian gravan laboron
#000068